اسکاتلندده تیناون کونی بولیب اوتگن سیلاوده منطقوی باشقرووی باش وزیری ایتیب سیلنگن همزه یوسف باش وزیرلیک اویی بولمیش بیوت هاوس ده گی بیرینچی کونیده عایله سی بیلن نمازده توروب امامت قیلگن فوتوتصویرینی نشر قیلدی.
یوسف تیوتر آدرسی آرقه لی قویگن پستده "عایلم بیلن مین بوگون (28 مارچ) پارلمانده بولیب اوتگن سیلاونینگ آرتیدن بیوت هاوس ده بیرینچی کیچه میزنی اوتکزماقده میز. عایلم بیلن بیرگه لیکده افطاردن کیین امات قیلگن خاص آنی" دیب یازگن.
ینه بیر تیوتیده ایسه انگلستان باش وزیری ریشی سوناک بیلن سوزلشگن لیگینی هم معلوم قیلگن یوسف "اسکاتلند خلقی نینگ و پارلمانی نینگ دموکراتیک طلبلریگه بیرلشگن قراللی حکومتی تامانیدن حرمت قیلینیشینی آچیق شکلده افاده ایتدیم." دیگن.
اسکاتلند پارلمانیده 28 مارچ تاریخیده بولیب اوتگن سیلاوده باش وزیر ایتیب سیلنگن یوسف اولکه نینگ ایلک مسلمان باش وزیری، اینگ یاش ملت وکیلی و ایلک مسلمان وزیری عنوانینی قولگه کیریتدی.
فبروری آییده باش وزیر نیکولا ستورگون نینگ استعفا ایتیشی بیلن 52 فایز رای آلیب اسکاتلند ملی حزبی باشلیغی سیلنگن 37 یشر سیاستچی یوسف نتیجه لر اعلان قیلینیشی نینگ آرتیدن قیلگن صحبتیده اسکاتلندگه «مستقللیک» کیلتیریش گه قرارلی ایکن لیگینی معلوم قیلیب "بیز بونی قیلگن نسل بوله میز" دیگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
